stanford-oval/wikipedia huggingface dataset:
תמים בן חמד אאל ת'אני
קריירה

שייח' תמים קודם לעמדת יורש העצר של קטר ב-5 באוגוסט 2003, לאחר שאחיו הבכור מאמו, שייח' ג'אסם, ויתר על זכות הבכורה. מאותו יום החלה הכשרתו לשלטון, תוך כדי הצבתו בתפקידי מפתח, במערכות הביטחון והכלכלה של המדינה. בתפקידיו הביטחוניים הרמים פעל לחיזוק הקשרים עם ערב הסעודית, שכנתה הגדולה של קטר. הוא נחשב כמי שמילא תפקיד מפתח בתמיכה הקטרית במורדים בלוב, מרידה שהסתיימה בהפלת משטרו של מועמר קדאפי. ב-2009 מונה תמים לראש המטה הכללי של צבא קטר.
קטר היא נסיכות קטנה ועשירה השוכנת באחד האזורים המתוחים ביותר בעולם מבחינה גאו-פוליטית. ועל כן היא עושה מאמצים רבים לקידום הפרופיל הבינלאומי שלה ועוצמתה המדינית. במסגרת הניסיון של קטר לשפר את תדמיתה בעולם, שיח' תמים פעל רבות בקידום אירועי ספורט במדינה, והשקעה בנכסי ספורט בעולם. ב-2005 הוא ייסד את "קטר השקעות ספורט" (qsi), קרן השקעות המוקדשת לעסקי הספורט. אחד מנכסיה החשובים של קרן זו הוא מועדון הפאר הצרפתי, קבוצת הכדורגל פריז סן-ז'רמן. בשנת 2006, עמד תמים בראש הוועדה המארגנת של משחקי אסיה, שהתקיימו בדוחה, בירת קטר. באותה שנה, העיתון המצרי אל-אהראם, בחר בתמים כ"אישיות החשובה ביותר בתחום הספורט בעולם הערבי". תחת הנהגתו, קטר זכתה לארח את אליפות העולם בשחייה לשנת 2014, וכן את אירוח משחקי מונדיאל 2022. תמים היה חבר בוועד האולימפי הבינלאומי, ויושב ראש הוועד האולימפי הלאומי. הוא יזם את ההצעה הקטרית לאירוח משחקי האולימפיאדה לשנת 2020.
תמים עמד בראש חבר המנהלים של רשות ההשקעות הקטרית. תחת הנהגתו, הקרן השקיעה מיליארדים בעסקים הגדולים ביותר בבריטניה, בין היתר היא מחזיקה נתחים גדולים בבנק ברקליס, רשת סיינסבורי, והרודס.
ב-25 ביוני 2013, בנאום טלוויזיוני, העביר אביו של תמים, חמד בן ח'ליפה אאל ת'אני, את השלטון לבנו. העברת השלטון עברה בשלום, וזכתה לברכתם של בני משפחת השלטון. על פי הערכות, האמיר החדש לא צפוי לערוך שינויים דרמטיים בהרכב הממשלה. ניל פטריק, מומחה לענייני המפרץ, ציין כי "תמים כבר החזיק בתיקים רגישים מבחינה מדינית בעבר, ולכן לא צפוי שינוי בהתנהגותו עם עלייתו לשלטון".
מומחים מעריכים כי הוא צפוי להיות תחת לחץ מיידי להפחית את מעורבותה של קטר במלחמת האזרחים בסוריה. אחת המשימות הראשונות העומדות לפתחו תהיה שיפור התשתיות בקטר, פרויקט שיצא לדרך זמן קצר לפני עלייתו לשלטון. בעוד שתמים מזוהה כאדוק יותר מאביו מבחינה דתית, רוב המומחים מעריכים שהוא ידבק בפרגמטיזם הדתי של אביו – שימוש באסלאם לקידום יעדים חברתיים וכדומה, אך לא אכיפה של דקדוקי שריעה פרטניים.
תמים החזיק במספר משרות:
ראש המועצה העליונה לסביבה ושמורות טבע
יושב ראש המועצה העליונה לסביבה ומשאבי טבע
יושב ראש המועצה העליונה לחינוך
יושב ראש המועצה העליונה למידע וטכנולוגיית תקשורת
יושב ראש חבר הנאמנים של אוניברסיטת קטר
יושב ראש דירקטוריון של הרשות לעבודות ציבוריות, וכן התכנון העירוני והרשות לפיתוח
סגן יושב ראש של מועצת בית המלוכה
סגן הנשיא של המועצה העליונה ליחסים כלכליים והשקעות
סגן יושב ראש של הוועדה העליונה לתיאום ומעקב
פילוסופיה פוליטית וסגנון ממשל

אאל ת'אני נחשב כמוסלמי אדוק ובנעוריו יצא למסעות דת באפריקה לצורך אסלום תושבי היבשת. על פי מקורות דיפלומטיים המקורבים למשפחת אאל ת'אני, לשיח' תמים יש "אישיות חזקה" המאפשרת לו "לבסס את מעמדו בתוך בית המלוכה", אף על פי שהוא לא היורש הטבעי. הוא מתואר בפי מכריו כמוסלמי אדוק, בטוח בעצמו, וכן זהיר ומחושב. הסמכות הרוחנית בעיניו היא השייח' יוסוף אל-קרדאווי. אאל ת'אני ממשיך לקיים קשרים טובים עם המערב, כולל עם ארצות הברית וצרפת, קשרים שהחלו עוד בתקופת אביו שאפשרו לאמריקאים לבנות את הבסיס הגדול ביותר במזרח התיכון בתחומי המדינה. מאז שנבחר החליט לזנוח את מדיניות האיזונים שהנהיג אביו והגדיל את תמיכתה של קטר באחים המוסלמים ובחמאס.
בעידודו של אאל ת'אני תמכה קטר בעזרת אל ג'זירה בהפיכות האביב הערבי וקידמה הפלת מנהיגים חילוניים במדינות תוניסיה, מצרים, לוב וסוריה וחיזוק זרמים איסלאמיסטיים, בעיקר של האחים המוסלמים.
ביוני 2017 החל המשבר הדיפלומטי הקטרי ובו הודיעו מספר מדינות ערביות על ניתוק הקשרים הדיפלומטיים עם קטר בעקבות תמיכתה באיראן ובארגוני טרור. המדינות אשר הטילו את החרם על קטר גיבשו מסמך בן 13 סעיפים ובו נכללו דרישות מקטר על מנת שיופסק החרם כנגדה. המסמך הוצג על ידי כווית המתווכת בין הצדדים. חלק מהדרישות כללו את סגירת הבסיס הצבאי הטורקי שבקטר, ניתוק הקשרים עם חזבאללה, הפסקת פעילותה של רשת אל-ג'זירה ואף צמצום הקשרים הדיפלומטיים עם איראן. למרות זאת, קטר לא נענתה לדרישות ואף חיזקה את קשריה עם איראן.
לאחר יותר משלוש שנים, ב-5 בינואר 2021, תם החרם שהטילו סעודיה, מצרים, איחוד האמירויות ובחריין על קטר, בעקבות הסכם שחתמו נציגי המדינות המחרימות עם ת'אני בריאד.
חיים אישיים

ב-8 בינואר 2005, שייח' תמים נשא לאישה את שייח'ה ג'ואהר בנת חמד בן סחים אאל ת'אני, ולהם ארבעה ילדים, שתי בנות ושני בנים.
ב-2009 הוא נשא אישה שנייה, ענוד בנת מאנע אלהאג'רי, ולהם חמישה ילדים, שלוש בנות ושני בנים.
ב-2015 נשא אישה שלישית, נורה בינת חאתאל אל דוסארי, ולהם ארבעה ילדים, שלושה בנים ובת אחת.
הערות שוליים

↑  אלי אבידר, תשכחו מאיראן: קטר היא הסכנה האמיתית, שעומדת מאחורי חמאס, באתר מעריב השבוע, 22 ביולי 2014
↑  אייל להמן ורועי קייס, קטאר, מסע למעצמה הקטנה בעולם, באתר ynet, 28 ביולי 2014
↑  ערב הסעודית הסירה זה עתה את המצור שנמשך 43 חודשים של קטאר. איך הסתיים השבר הזה?, באתר וושינגטון פוסט, ‏8.01.2021
| מונרכים מכהנים |
| --- | --- | --- |
| אוקיאניה | צ'ארלס השלישי (אוסטרליהאיי שלמהטובאלוניו זילנדפפואה גינאה החדשה אוסטרליה, איי שלמה, טובאלו, ניו זילנד, פפואה גינאה החדשה) • טופו השישי (טונגה טונגה) |  |
| אירופה | ז'ואן אנריק ויווס אי סיסיליה ועמנואל מקרון (אנדורה אנדורה)‏1 • פיליפ (בלגיה בלגיה) • פרדריק העשירי (דנמרק דנמרק) • וילם-אלכסנדר (הולנד הולנד) • אנרי (לוקסמבורג לוקסמבורג) • הנס אדם השני (ליכטנשטיין ליכטנשטיין) • אלבר השני (מונקו מונקו) • צ'ארלס השלישי (הממלכה המאוחדת הממלכה המאוחדת) • האראלד החמישי (נורווגיה נורווגיה) • פליפה השישי (ספרד ספרד) • פרנציסקוס (קריית הוותיקן קריית הוותיקן) • קרל ה-16 גוסטב (שוודיה שוודיה) |  |
| אמריקה | צ'ארלס השלישי (איי בהאמהאנטיגואה וברבודהבליזגרנדה (מדינה)ג'מייקהסנט וינסנט והגרנדיניםסנט לוסיהסנט קיטס ונוויסקנדה איי בהאמה, אנטיגואה וברבודה, בליז, גרנדה, ג'מייקה, סנט וינסנט והגרנדינים, סנט לוסיה, סנט קיטס ונוויס, קנדה) |  |
| אסיה | מוחמד בן זאיד (איחוד האמירויות הערביות איחוד האמירויות הערביות) • ג'יגמה קיזר נאמגייל ואנגצ'וק (בהוטן בהוטן) • חמד (בחריין בחריין) • חסן אל-בולקיה (ברוניי ברוניי) • נארוהיטו (יפן יפן) • עבדאללה השני (ירדן ירדן) • משעל (כווית כווית) • עבדאללה (מלזיה מלזיה)‏2 • היית'ם (עומאן עומאן) • סלמאן (ערב הסעודית ערב הסעודית) • תמים (קטר (מדינה) קטר) • נורודום סיהאמוני (קמבודיה קמבודיה) • ראמה העשירי (תאילנד תאילנד) |  |
| אפריקה | מסוואטי השלישי (אסוואטיני אסוואטיני) • לטסי השלישי (לסוטו לסוטו) • מוחמד השישי (מרוקו מרוקו) |  |
מונרך • מונרכיה חוקתית • מונרכיה נבחרת • מונרכיה העוברת בירושה • מונרכיה אבסולוטית • מונרכיה פדרלית • דיארכיה  הערות: 1ראשיה הרשמיים העליונים של אנדורה הם הנסיכים-שותפים (דיארכיה): נשיא צרפת עמנואל מקרון ובישוף אורז'יי ז'ואן אנריק ויווס אי סיסיליה 2היאנג די-פרטואן אגונג המלזי משלב מלוכה עם תפקיד נשיאותי
| --- | --- |
בקרת זהויות :  GND: 1245403044  VIAF: 3099150869799222190003   WorldCat (עם VIAF): 3099150869799222190003 
אאל ת'אני עם האייתוללה האיראני עלי חמינאי בטהראן, 12 במאי 2022
קרב נמאה

| --- | --- |

 מידע כללי
 סוג:  קרב 
 מדינה:  יוון 
 מיקום:  נמאה 
 קואורדינטות:  37°48′32″N 22°42′37″E﻿ / ﻿37.808889°N 22.710278°E﻿ / 37.808889; 22.710278
 תאריך:  394 לפני הספירה 
 
 he
 
קרב נמאה (ביוונית: Μάχη του ποταμού Νεμέα) היה קרב שנערך בשנת 394 לפנה"ס במסגרת המלחמה הקורינתית. הוא נערך על קרקעיתו היבשה של הנהר נמאה על אדמת קורינתוס באזור נמאה, בין קואליציה של ערי מדינה יווניות לבין ספרטה, והסתיים בניצחון ספרטני.
הרקע לקרב

לאחר המלחמה הפלופונסית הפכה ספרטה לעיר החזקה ביותר ביוון. אולם אחד ממלכי ספרטה אגסילאוס השני יצא למסע מלחמה נגד פרס, והפרסים שלחו את טימוקרטס מרודוס כדי שיעורר את ערי יוון למרוד בספרטנים. אתונה, ותבאי, כרתו ברית ביניהם והביסו את הספרטנים בקרב הליארטוס. לאחר הניצחון הצטרפו לברית גם ארגוס, קורינתוס, תסאליה, וחלק מערי הכלקידיקי. אולם בעלות הברית בזבזו את הזמן ולא תקפו את הפלופונס, מה שאפשר לספרטנים לגייס את בני בריתם ותחת פיקודו של אריסטודמוס לתקוף את קורינתוס.
הקרב

שני הצדדים נפגשו על קרקעיתו היבשה של נהר נמאה. הספרטנים שלחו 18,000 הופליטים, בעלי הברית הציבו 24,000. הספרטנים היוו את האגף הימני היוקרתי, בעוד בעלי בריתם של הספרטנים היוו את האגף השמאלי. בין האתונאים לתבאנים פרץ ויכוח מי יהיה באגף הימני, בסופו של דבר האתונאים ויתרו וקיבלו את האגף השמאלי. על פי שיטת הלוחמה המקובלת ביוון העתיקה כל צד ניסה לאגף את האגף השמאלי החלש וכך אירע גם בקרב זה. הספרטנים הצליחו להשמיד את האגף האתונאי בעוד התבאנים ושאר בעלי הברית הביסו את בעלי בריתם של הספרטנים. לאחר מכן תקפו הספרטנים את כוחות בעלי הברית והביסו גם אותם. הספרטנים איבדו 1,100 איש ובעלי הברית 2,800.
תוצאות

למרות הניצחון הספרטנים לא יכלו להמשיך הלאה בכיבוש קורינתוס ונאלצו לחזור לפלופונס. הרווח היחיד של ספרטה מהקרב היה מניעה זמנית של חדירת כוחות עוינים לפלופונס. הספרטנים מיהרו והזעיקו את אגסילאוס חזרה מאסיה.
לקריאה נוספת

משה עמית, תולדות יוון הקלאסית, הוצאת מאגנס, תשס"ב (הספר בקטלוג ULI)
Diodorus Siculus. Library of History. Translated by C.H. Oldfather, R.M. Geer, C.L. Sherman, F.R. Walton and C.B. Welles. Loeb Classical Library. Cambridge, MA, Harvard University Press; London, William Heinemann, 1933-1967.
Xenophon. Hellenica. Translated by Carleton L. Brownson. Loeb Classical Library. Cambridge (MA), Harvard University Press, and London, William Heinemann. vol. 1:1918, vol. 2: 1921. Digitized copy in: Perseus
הערות שוליים

↑  משה עמית, "תולדות יוון הקלאסית", עמ' 431.
האיש בעל אקדח הזהב (סרט)

| --- | --- |

 מבוסס על:  האיש בעל אקדח הזהב מאת איאן פלמינג
 בימוי:  גאי המילטון
 הופק בידי:  אלברט ברוקולי
 תסריט:  ריצ'רד מייבאום
 עריכה:  רימונד פולטון 
 שחקנים ראשיים:  רוג'ר מור כריסטופר לי בריט אקלנד
 מוזיקה:  ג'ון בארי
 צילום:  טד מור, אוסוואלד מוריס 
 מדינה:  ארצות הברית
 חברת הפקה:  הפקות Eon 
 חברה מפיצה:  יונייטד ארטיסטס
 שיטת הפצה:  וידאו על פי דרישה 
 הקרנת בכורה:  19 בדצמבר 1974
 משך הקרנה:  125 דקות
 שפת הסרט:  אנגלית
 סוגה:  מתח
 מקום התרחשות:  לונדון, הונג קונג, מקאו, תאילנד 
 תקציב:  7 מיליון דולר
 הכנסות:  97.6 מיליון דולר
 הכנסות באתר מוג'ו:   manwiththegoldengun
 סרט קודם:  חיה ותן למות
 סרט הבא:  המרגלת שאהבה אותי
 סרטים בסדרה:  ג'יימס בונד
 דף הסרט ב־IMDb
 
האיש בעל אקדח הזהב (אנגלית: The Man with the Golden Gun) הוא סרט קולנוע בכיכובו של השחקן רוג'ר מור. זהו הסרט התשיעי בסדרת "ג'יימס בונד", המבוסס על ספר באותו השם.
עלילה

רוצח שכיר בשם פרנסיסקו סקרמנגה הידוע בכינויו "האיש בעל אקדח הזהב" גונב את "הסולקס" - מכשיר שביכולתו להמיר אנרגיה סולרית לחשמל. סוכני MI6, ג'יימס בונד וגודנייט, יוצאים להשיב את המכשיר האבוד.
הפקת הסרט

הפקת הסרט הייתה אמורה להתקיים כמה שנים מוקדם יותר, כסרט השני של השחקן ג'ורג' לייזנבי אשר חתם לצילומי שבעה סרטים בסדרה, אך ויתר לאחר צילומי סרטו הראשון "בשרות הוד מלכותה" בשנת 1969. לאחר סיום הפקת הסרט הקודם בסדרה, חיה ותן למות, המפיק אלברט ברוקולי החליט שהגיעה העת להפיק את סרט זה. צילומי הסרט תוכננו להתקיים בקמבודיה, אך הם הם בוטלו בשל מהומות מקומיות. נבחנה האפשרות לצלם באיראן, אך אפשרות זו נדחתה על הסף לאחר מלחמת יום הכיפורים. לבסוף הוחלט לצלם בסביבת נמל ויקטוריה שבהונג קונג, במקאו ובתאילנד.
הצילומים החלו בהונג קונג ב-6 בנובמבר 1973. החלק המרכזי של הצילומים החל ב-18 באפריל 1974 בתאילנד. מרבית מהצילומים בתאילנד התקיימו בבירה בנגקוק.
שיר הנושא בוצע על ידי הזמרת הסקוטית לולו והולחן על ידי ג'ון בארי.
הסרט קיבל ביקורות מעורבות, אך המבקרים שיבחו את משחקו של כריסטופר לי כנבל.
הסרט קיבל ציון של 44% בrotten tomatoes.
ראו גם

קו טאפו (ג'יימס בונד איילנד)
גרביל דרומי

| גרביל דרומי |
| --- | --- |

מצב שימור
 conservation status: least concern ללא חשש (LC)‏
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
סדרה:: מכרסמים
תת־סדרה:: דמויי עכבר
משפחה:: עכבריים
תת־משפחה:: גרביליים
סוג:: גרביל
מין:: גרביל דרומי
שם מדעי
 Gerbillus gerbillus ‏אוליבייה, 1801
תחום תפוצה


גֶּרְבִּיל דרומי (שם מדעי: Gerbillus gerbillus) הוא מין יונק ממשפחת העכבריים. הגרביל הדרומי נפוץ במדבר סהרה וסביבו ממאוריטניה עד סודאן ובמצרים בסיני, בישראל, בירדן ובערב. בישראל חי המין בחולות הנגב ובערבה מים המלח ועד אילת. בשונה מגרביל החוף מעדיף הגרביל הדרומי דיונות דלות בצמחייה ומאכלס שטחים בהם המרחק בין הצמחים 7.5 עד 32 מטר.
תיאור

הגרביל הדרומי הוא בעל חיים קטן, אורך גופו 8 ס"מ ואורך זנבו 12 ס"מ. משקלו הממוצע 35–43 גרם. פרוותו קצרה. בלידה (ההיריון נמשך 3 שבועות) נולדים בין 4 ל-7 ולדות, הנולדים עיוורים וחסרי שיער. הגרביל הדרומי פעיל בעיקר בלילה. תוחלת החיים שלהם היא בין שנתיים לארבע בטבע, ובשבי הם מאריכים חיים עד 7 שנים (אך חיים בממוצע 5–6 שנים). בגפיים הקדמיות יש להם 4 אצבעות בכל רגל, ובגפיים האחוריות יש להם 5 אצבעות בכל רגל.
כחיית מחמד

הגרבילים אינם מעבירי מחלות כלל, לכן אין חשש שידביקו את בעליהם. הגרבילים פעילים בעיקר בערב ובלילה. הם נקשרים מהר לבעליהם. בעונת הרבייה ולאחר הלידה אין צורך להפריד את הזכר משאר המשפחה, הוא איננו תוקפני, ואם
יופרד הוא עלול להיות מדוכא. כאשר הם מפחדים הם מנסים לחפור מחילות. הגרבילים אינם צריכים כלוב גדול במיוחד, אך מכיוון שהם פעילים מאוד, כדאי להוציאם מחוץ לכלוב לפחות שלוש שעות ביום.
ראו גם

גרביליים
הערות שוליים

↑  גרביל דרומי באתר הרשימה האדומה של IUCN
↑  אבי פרבולוצקי, גד פולק, אקולוגיה, התיאוריה והמציאות הישראלית, ירושלים: כרטא, 2001, עמ' 73
| יונקים בארץ ישראל  |
| --- | --- | --- |
| טורפים בישראל | גירית הדבש • גירית קוואקזית • דלק הסלעים • חמוס השלגים • סמור משויש • לוטרה אירופית • זאב מצוי • זאב זהוב אפריקאי • תן זהוב • שועל החולות • שועל מצוי • שועל צוקים • כלב ים נזירי מצוי • נמייה מצויה • צבוע מפוספס • חתול חולות • חתול ביצות • חתול בר • קרקל • נמר |  |
| אוכלי חרקים בישראל | חדף הרמון • חדף זעיר • חדף לבן-שיניים • חדף קטן • קיפוד מצוי • קיפוד המדבר • קיפוד חולות מצוי |  |
| לווייתנאים בישראל | גרמפוס אפור • דולפין מצוי קצר-חוטם • דולפינן מצוי • דולפינן אנקולי • עבשן קטלני • סטנלה מפוספסת • סטנו תלום שן • זיפיוס חלול-חרטום • ראשתן גדול-ראש • לווייתן מצוי • לווייתן גוץ |  |
| פרסתנים בישראל | ערוד • פרא • חזיר בר • אייל הכרמל • יחמור פרסי • יעל נובי • צבי הנגב • צבי מצוי • ראם לבן |  |
| מכרסמים בישראל | סנאי זהוב • יערון גדול • יערון חרמוני • יערון קטן • יערון צהוב-צוואר • חולדה מצויה • חולדת חוף • עכבר מצוי • עכבר מקדוני • קוצן מצוי • קוצן זהוב • נסוקיה • גרביל החולות • גרביל החוף • גרביל דרומי • גרביל זעיר • גרביל הערבה • גרביל סלעים • יפה זנב • מריון מצוי • מריון חולות • מריון המדבר • מריון לובי • פסמון • חולד ארץ ישראלי • בר אוגר מצוי • נברן השדה • נברן השלג • ירבוע מצוי • ירבוע גדול • נמנמן סלעים • נמנמן העצים • דורבן מצוי • נוטריה |  |
| עטלפים בישראל | עטלף פירות מצוי • יזנוב גדול • יזנוב קטן • אשמן מצוי • אשמן מצרי • לילן מצרי • פרסף גדול • פרסף הנגב • פרסף מצוי • פרסף בהיר • פרסף חיוור • פרסף גמדי • פרספון מצוי • נשפון גדול • נשפון מצוי • נשפון דק-אוזן • נשפון הגדות • נשפון פגום-אוז • כנפן מצוי • אוזנן הנגב • אוזנן החרמון • אודנן • עטלפון לבן-שוליים • עטלפון בודנהיימר • עטלפון ריפל • עטלפון אריאל • עטלפון אירופי • עטלפון סאבי • אפלול מצוי • אפלול הנגב • בלומף שחור • רמשן לילי • אשף מצוי |  |
| יונקים נוספים | שפן סלעים • ארנבת מצויה • תחש המשכן |  |
טורי ספלינג

| --- | --- |

ספלינג, 2018
 לידה:  16 במאי 1973 (בת 51) ארצות הברית לוס אנג'לס, קליפורניה, ארצות הברית
 שם לידה:  Victoria Davey Spelling 
 מדינה:  ארצות הברית 
 תקופת הפעילות:  מ-1982 
 מקום לימודים:  תיכון בוורלי הילס  בית ספר הרווארד-וסטלאק  בית ספר ג'ון תומס די 
 בן או בת זוג:  דין מקדרמוט (2006–2023) 
 מספר צאצאים:  5 
 פרסים והוקרה:  Young Artist Award for Best Performance in a TV Series - Guest Starring Young Actress (1991) 
 פרופיל ב-IMDb
 
ויקטוריה דייבי "טורי" ספלינג (באנגלית: Victoria Davey "Tori" Spelling; נולדה ב-16 במאי 1973) היא שחקנית יהודיה-אמריקאית. ספלינג ידועה בעיקר מתפקידה כדונה מרטין בסדרת הנעורים בוורלי הילס 90210, אותה הפיק אביה אהרון ספלינג.
ביוגרפיה

ספלינג נולדה בלוס אנג'לס, קליפורניה, לקנדי ואהרון ספלינג, שניהם יהודים. אחיה רנדי ספלינג גם כן שחקן, ואף שיחק בבוורלי הילס 90210 במספר פרקים.
ספלינג הייתה נשואה לשחקן דין מקדרמוט ולהם חמישה ילדים. בשנת 2023, לאחר 17 שנות נישואים, הודיעו בני הזוג על פרידה.
קריירה

לאחר השתתפות בתפקידים טלוויזיוניים קטנים, פריצתה של ספלינג כשחקנית הייתה בשנת 1990, בתפקיד דונה מרטין בסדרת הנעורים "בוורלי הילס 90210", בהפקתו של אביה. תפקיד זה הפך אותה לידוענית. בשנים 2008–2009 חזרה ספלינג לתפקיד דונה מרטין בשני פרקים בסדרת הטלוויזיה 90210, המבוססת על הסדרה "בוורלי הילס 90210". בשנת 2019 השתתפה בסדרה בוורלי הילס 90210.
מאז 2006 מככבים טורי ספלינג ובן זוגה דין מקדרמוט בתוכנית מציאות המבוססת על חייהם.
ב-2009 פרסמה ספלינג ספר אוטוביוגרפי. שמו, "sTORI Telling", הוא משחק מילים על שמה. הספר הגיע למקום הראשון ברשימת רבי-המכר של הניו יורק טיימס.
בשנת 2024 לוהקה לעונה ה-33 של "רוקדים עם כוכבים" בארצות הברית. היא ואנה סורוקין היו למודחות הראשונות של העונה.
פילמוגרפיה

| שנה | שם הסרט | דמות | הערות |
| --- | --- | --- | --- |
| 1989 | Troop Beverly Hills | ג'יימי |  |
| 1997 | בית ללא חוקים | לסלי |  |
| 1997 | צעקה 2 | סידני פרסקוט |  |
| 1999 | Trick | קתרין |  |
| 2000 | Perpetrators of the Crime | לוסי |  |
| 2001 | מת לצעוק 2 | אלכס מנדיי |  |
| 2002 | Naked Movie | אייריס פיטלאק |  |
| 2003 | סול גוד | תמי | קומדיה רומנטית |
| 2004 | ‎50 Ways to Leave Your Lover | סטפני |  |
| 2007 | קת'ולהו | סוזן |  |
| 2007 | נשק את הכלה | אלכס גולסקי | קומדיה רומנטית |
| 2016 | Izzie's Way Home | אפריל | מדבבת |
| שנה | שם הסדרה | דמות | הערות |
| --- | --- | --- | --- |
| 1990–2000 | בוורלי הילס 90210 | דונה מרטין | שחקנית ראשית |
| 1992 | מלרוז פלייס | דונה מרטין | שחקנית אורחת |
| 2004 | The Help | מולי | שחקנית משנית |
| 2008–2009 | 90210 | דונה מרטין | שחקנית אורחת |
| 2011 | ג'ייק והפיראטים מארץ לעולם לא |  | מדבבת |
| 2014 | Mystery Girls | הולי המילטון | סיטקום שחקנית ראשית |
| 2019 | בוורלי הילס 90210 | דונה מרטין | מפיקה שותפה |
| 2024 | רוקדים עם כוכבים | — | מתחרה |
| שם הסרט | דמות |
| --- | --- |
Shooting Stars: ג'ני אוקיף
A Friend to Die For: סטייסי לוקווד
Awake to Danger: איימי
Deadly Pursuits: מרידית'
Co-ed Call Girl: ג'ואנה
Alibi: מרטי ג'רארד
A Carol Christmas: קרול קארטמן
Family Plan: צ'ארלי
Hush: נינה המילטון
Mind Over Murder: הולי וינטרס
The House Sitter: אליס קרופורד
Mother Goose Parade: גראנד מארשל
The Mistle-Tones: מרסי
The Last Sharknado: It's About Time: ריי מרטין
פרסים

| שנה | פרס | קטגוריה | עבור |
| --- | --- | --- | --- |
| 1988 | Young Artist Award | השחקנית הצעירה הטובה ביותר: תפקיד אורחת בסדרת דרמה | Hotel |
| 1991 | Young Artist Award | השחקנית הצעירה הטובה ביותר: תפקיד אורחת בסדרת טלוויזיה | הצלצול הגואל |
| 1991 | Young Artist Award | השחקנית הצעירה הטובה ביותר: תפקיד משני בסדרת טלוויזיה | בוורלי הילס 90210 |
| 1992 | Young Artist Award | השחקנית הצעירה הטובה ביותר: תפקיד ראשי משותף בסדרת טלוויזיה | בוורלי הילס 90210 |
| 1992 | Young Artist Award | השחקנית הצעירה הטובה ביותר: תפקיד משני בסדרת טלוויזיה | בוורלי הילס 90210 |
| 2000 | פרס סטלייט | שחקנית המשנה הטובה ביותר בסרט קומדיה או מחזמר | Trick |
הערות שוליים

↑  עומר דניאל, אחרי 17 שנות נישואים: טורי ספלינג ודין מקדרמוט מתגרשים, במדור "פנאי פלוס" באתר ynet‏
↑  Hardcover Nonfiction - List - NYTimes.com, web.archive.org, ‏2012-11-16
↑  Emily Longeretta, ‘Dancing With the Stars’: Hollywood Night Sends Home Two Celebs in First Double Elimination of Season 33, Variety, ‏2024-09-25 (באנגלית אמריקאית)
| --- | --- |
בקרת זהויות :  NLI: 987007399322605171  PLWABN: 9810653833505606  BNE: XX1266342  GND: 138236119  ISNI: 0000 0000 7823 9872  LCCN: n95020769  LNB: 000345779  MusicBrainz: 896998e8-1f1f-4add-93ed-c8a951d0d4a1  NKC: xx0063130  NLK: KAC2020R8730  VIAF: 87030835   WorldCat (עם VIAF): 87030835 
ספלינג וטים גאן מציגים יחד באירוע בנובמבר 2007.
נציב הסחר של ארצות הברית

| --- | --- |

 מידע כללי
 מדינה:  ארצות הברית 
 תחום שיפוט:  ארצות הברית ארצות הברית
 סוכנות אם:  משרד הרשות המבצעת של נשיא ארצות הברית
 תאריך הקמה:  1962
 ראש:  ג'יימיסון גריר
 מטה מרכזי:  Winder Building 600 17th St. NW Washington, D.C.
 עובדים:  200
 ustr.gov
 
בניים ווינדר בוושינגטון די.סי, מטה משרד נציב הסחר של ארצות הברית
משרד נציב הסחר של ארצות הברית (באנגלית: Office of the United States Trade Representative; בקיצור: USTR) הוא סוכנות של הממשל הפדרלי של ארצות הברית שאחראית לפיתוח ומתן המלצות לנשיא ארצות הברית בנושאי מסחר. המשרד אחראי על ניהול משא ומתן על הסכמי סחר חופשי, הגנה על האינטרסים של התעשייה האמריקאית בשוק העולמי, ויישום חוקי הסחר הבינלאומי.
המשרד שנקרא בעבר "נציב המסחר המיוחד" (STR) והוקם תחת חוק הרחבת המסחר מ-1962, הוא חלק ממשרד הרשות המבצעת של נשיא ארצות הברית. למשרד מעל 200 עובדים, ויש לו משרדים בז'נבה שבשווייץ, ובבריסל שבבלגיה
תפקידים

ניהול משא ומתן על הסכמי סחר: נציב הסחר מוביל את המשלחות האמריקאיות במשא ומתן על הסכמי סחר חופשי עם מדינות אחרות. המטרה היא להגיע להסכמים שיקדמו את האינטרסים הכלכליים של ארצות הברית, כגון הגדלת היצוא, הפחתת מכסים ושיפור הגישה לשווקים זרים.
יישום הסכמי סחר: לאחר חתימת הסכם סחר, הנציב אחראי על יישומו, פתרון סכסוכים והבטחת עמידת השותפים המסחריים בהתחייבויותיהם.
הגנה על התעשייה האמריקאית: נציב הסחר אחראי על הגנה על התעשייה האמריקאית מפני תחרות לא הוגנת, כגון דַמְפּינג (מכירת מוצרים במחיר נמוך מהעלות) וסובסידיות.
ייצוג ארצות הברית בארגונים בינלאומיים: נציב הסחר מייצג את ארצות הברית בארגונים בינלאומיים העוסקים בסחר, כגון ארגון הסחר העולמי (WTO).
קביעת מדיניות סחר: הנציב ממליץ לנשיא ולקונגרס על מדיניות סחר חדשה, ומפתח אסטרטגיות ארוכות טווח לקידום הסחר הבינלאומי.
מבנה ארגוני

העומד בראש המשרד מחזיק בתואר נציב הסחר של ארצות הברית (USTR), תפקיד אשר מוגדר כמשרה ברמת הקבינט של ארצות הברית, אך טכנית אינו בתוך הקבינט, כמו במקרים אחרים של ראשי משרד שאינם מחלקות, אך הם נמצאים בתוך משרד הרשות המבצעת של נשיא ארצות הברית. כדי לאייש את המשרה, הנשיא מציע מועמד מטעמו ומינויו מאושר או נדחה ברוב רגיל של הסנאט. נציב המסחר וסגנו (DUSTR) נושאים בתואר שגריר.
מבנה ארגוני > יחידות > משרד המשא ומתן (Office of the Negotiator)

אחראי על ניהול משא ומתן על הסכמי סחר חדשים, כולל הכנת הצעות, ניתוח השלכות והשתתפות ישירה במשא ומתן.
נציב הסחר, רוברט לייטהייזר, עם שר התחייה הכלכלית של יפן, טושימיטסו מוטגי, במשא ומתן בעניין היחסים המסחריים בין ארצות הברית ליפן, 2018.מחולק לענפים לפי אזורים גאוגרפיים או נושאים ספציפיים (כגון חקלאות, תעשייה, שירותים).
מבנה ארגוני > יחידות > משרד יישום הסכמים (Office of Agreement Implementation)

אחראי על פיקוח על יישום ההסכמים שנחתמו, פתרון סכסוכים בין ארצות הברית לשותפות הסחר, והבטחת עמידתן בהתחייבויותיהן.
כולל צוותים טכניים המתמחים בתחומים שונים של הסכמי הסחר, כגון מכסים, מכסות, תקנים ורגולציה.
מבנה ארגוני > יחידות > משרד החקירות (Office of Investigations)

אחראי על קבלת תלונות על תרגולים מסחריים לא הוגנים מצד מדינות אחרות, כגון דַמְפּינג וסובסידיות.
מבצע חקירות מקיפות כדי לקבוע אם אכן בוצעו עבירות על חוקי הסחר הבינלאומי, וממליץ על הטלת מכסים מגנים או צעדים אחרים.
מבנה ארגוני > יחידות > משרד המשפט הבינלאומי (Office of the General Counsel)

מספק ייעוץ משפטי ל-USTR בכל הנוגע לסוגיות משפטיות הקשורות לסחר בינלאומי.
מייצג את ארצות הברית בהליכים משפטיים בינלאומיים, כגון בפני פאנלים של משפטנים בארגון הסחר העולמי.
מבנה ארגוני > יחידות > משרד מדיניות (Office of Policy)

אחראי על פיתוח מדיניות סחר ארוכת טווח, ניתוח השלכות כלכליות של הסכמי סחר, והערכת השפעתם על מגזרים שונים של הכלכלה האמריקאית.
מבנה ארגוני > יחידות > משרד תקשורת ציבורית (Office of Public Affairs)

אחראי על תקשורת עם הציבור, הקונגרס, התעשייה והתקשורת בנוגע למדיניות הסחר של ארצות הברית.
דוחות > אומדן הסחר הלאומי

דוח אומדן הסחר הלאומי על חסמי מסחר זרים (אומדן הסחר הלאומי או NTE) הוא סדרת סקרים שנתיים שהוכנו על ידי משרד נציב הסחר. מאז 1986, NTE מספק, הכו שניתן, הערכות כמותיות של השפעות זרות על הערך של יצוא אמריקאי. היצוא. המידע כולל גם פעולות שננקטו כדי לחסל את החסמים. מידע זה מבוסס על מידע שמתקבל מנציב הסחר, מחלקת המסחר של ארצות הברית, מחלקת החקלאות של ארצות הברית, סוכנויות אחרות ומקורות נוספים.
דוחות > דוח מיוחד 301

דוח מיוחד 301 היינו דוח המוכן מדי שנה על ידי המשרד הסחר לפי סעיף 182 של חוק סחר 1974. החוק קובע כי המשרד חייב להגיש דוח שכזה על בסיס שנתי, באפריל של כל שנה. הדוח מסווג מדינות בהתאם לחסמי הסחר שמציבים לארצות הברית.